# Alianţa Naţională a Organizaţiilor Studenţeşti din România

### De la Wikipedia, enciclopedia liberă

Alianţa Naţională a Organizaţiilor Studenţeşti din România (ANOSR) este prima (fondată în 1999), federaţie de asociaţii studenţeşti din România, putând fi considerată în prezent drept cea mai mare şi reprezentativă structură sindicală de acest gen, neguvernamentală, apartidică şi non-profit.

## [modifică] Scop

ANOSR se orientează spre reprezentarea şi promovarea intereselor studenţilor din România sub aspect educaţional, social, economic şi cultural, atât la nivel naţional cât şi internaţional. ANOSR este în primul rând o platformă de comunicare între organizaţiile membre, urmărind în acest sens să faciliteze parteneriatele şi schimbul de resurse între organizaţiile studenţeşti. Totodată, are ca obiectiv reprezentarea intereselor comune ale membrilor săi, formarea de lideri la nivel naţional şi promovarea acestora în societatea românească, exceptând latura politică. Vizăm organizarea de activităţi axate pe mobilitate şi networking între organizaţiile membre, stimulând schimbul de experienţă, comunicarea şi informarea pe plan intern şi extern.

## [modifică] Structura

1. Adunarea generală.
2. Birou de conducere
   - Preşedinte
   - Secretar general
   - Prim-vicepreşedinte
   - Vicepreşedinţi
   - Trezorier
3. Comisia de cenzori (1-3 cenzori)

În prezent, preşedinte ANOSR este Ligia Deca. Secretar general este Robert Santa, iar prim-vicepreşedinte Cezar Mihai Hâj.

## [modifică] Componenţă

Asociaţiile membre ANOSR implementează proiecte generice pentru mişcarea studenţească din România, încă din anul 1990. În componenţa ANOSR se regăsesc peste 60 de organizaţii studenţeşti din cele mai importante universităţi din România, reprezentând peste 300.000 de studenţi din: Alba Iulia, Baia Mare, Braşov, Bucureşti, Cluj Napoca, Constanţa, Craiova, Galaţi, Hunedoara, Iaşi, Oradea, Sibiu, Suceava, Târgu Mureş, Timişoara. În relaţia cu organizaţiile membre, ANOSR se bazează pe principiile transparenţei şi non-partizanatului, facilitând accesul oricărei structuri studenţeşti reprezentative şi apolitice, la iniţiativele noastre. De asemenea, ANOSR sprijină implicarea lor în procesul decizional la toate nivelele.

## [modifică] Activitate pe plan naţional

ANOSR se implică în dezvoltarea politicilor educaţionale şi de tineret la nivel naţional, formulând şi susţinând poziţia studenţilor, oferind organizaţiilor membre sprijin în implementarea eficientă a acestor politici la nivel local. Se bucură totodată de recunoaşterea ca partener de dialog al Ministerului Educatiei si Cercetarii, având totodată calitatea de membru în Consiliul Naţional pentru Reforma Învăţătmântului Superior. ANOSR colaborează şi cu structurile din mediul privat, sindicate, mass-media cat si cu autoritatile locale. Totodată susţine şi se implică în proiectele organizaţiilor membre, fiind o resursă semnificativă in implemetarea acestora.

## [modifică] Relaţii internaţionale

ANOSR este afiliată la ESIB - The National Unions of Students in Europe (Federaţia Organizaţiilor Studenţeşti Naţionale din Europa), fiind, începând cu 2002, unica organizaţie naţională studenţească din România membră cu drepturi depline. Un mare succes a fost înregistrat în 2006, când Viorel Proteasa, reprezentând ANOSR, a fost ales membru al comitetului executiv ESIB.

## [modifică] Linkuri

- siteul ANOSR

## [modifică] Surse de documentare

- siteul ANOSR
- siteul ESIB

Adus de la "http://ro.wikipedia.org../../../a/l/i/Alian%C5%A3a_Na%C5%A3ional%C4%83_a_Organiza%C5%A3iilor_Studen%C5%A3e%C5%9Fti_din_Rom%C3%A2nia_cb0d.html"

Categorii: Asociaţii studenţeşti | Sindicate

##### Views

- Articol
- Discuţie
- Versiunea curentă

##### Caută